จินเดอร์ มาฮาล

ยุวราช สิงห์ เทศาอี (Yuvraj Singh Dhesi; ) เป็นนักมวยปล้ำอาชีพชาวอินเดีย-แคนาดาที่เซ็นสัญญากับWWEในนาม จินเดอร์ มาฮาล (Jinder Mahal) เป็นแชมป์ WWE 1สมัย

 เส้นทางอาชีพ 
เขาจบจากปริญญาทางด้านธุรกิจ จากนั้นเขาเรึ่มฝึกมวยปล้ำใน Martial Arts Fitness Center ใน Calgary, Alberta ซึ่งฝึกหัดกับ Rick Bognar เขาได้เปิดตัวใน Premier Martial Arts Wrestling (PMW) ใช้ชื่อว่า แรจ เดซี ซึ่งต่อจากนั้นได้ไปฝึกกับ Allen Coage และ Gerry Morrow เขายังปล้ำให้กับ Prairie Wrestling Alliance (PWA) ซึ่งเขายังได้ตำแหน่งแชมป์ PWA ตั้งแต่ปี 2008 จนถึงเดือนมกราคม 2010 และยังเป็นแชมป์แท็กทีม 3 สมัยอีกด้วย เขายังปล้ำให้กับ Great North Wrestling (GNW) ที่เขาเปิดศึกกับนักมวยปล้ำเช่น ซามัว โจ และ Hannibal ในเดือนธันวาคม 2009 ได้เดินทางไปแทมปา, รัฐฟลอริดา เพื่อไปทดลองงานกับฟลอริดาแชมเปียนชิปเรสต์ลิง(FCW) ในต้นปี 2010 ได้เซ็นสัญญากับ FCW ใช้ชื่อว่า จินเดอร์ มาฮาล โดยปล้ำแมตซ์สุดท้ายใน FCW วันที่ 27 กุมภาพันธ์ 2010

เขาเปิดตัวครั้งแรกในสแมคดาวน์ วันที่ 29 เมษายน 2011 โดยทำเป็นพูดอวยพรให้กับเดอะเกรทคาลีและรานจิน ซิงห์ สัปดาห์ต่อมาได้มาขัดจังหวะในรายการ Khali's Kiss Cam ซึ่งออกมาแล้วตบหน้าคาลีไปสองที แล้วคาลีก็หักหลังรานจิน ซิงห์โดยการบีบกะโหลก ทำให้คาลีกลายเป็นลูกน้องให้มาฮาล แต่อยู่กันได้ไม่นานคาลีก็เป็นฝ่ายธรรมะ มาฮาลได้เข้าร่วมรอยัลรัมเบิล (2012)เป็นลำดับที่14 แต่ถูกกำจัดโดยคาลี ในเดือนสิงหาคม 2012 ได้ร่วมทัวร์นาเมนต์ Gold Rush หาแชมป์ NXTคนแรก แต่ก็แพ้เซท รอลลินส์ในรอบชิง ปีเดียวกันได้เข้ากลุ่มทรีเอ็มบีร่วมกับฮีท สเลเตอร์และดรูว์ แม็กอินไทร์ ก่อนจะถูกไล่ออกในปี 2014 และไปตระเวนปล้ำตามค่ายอิสระต่างๆ

ในปี 2016 เขาได้เซ็นกลับมาWWEในบทจ็อบเบอร์อีกครั้งโดยสังกัดรอว์ ในเดือนเมษายน 2017 ได้ย้ายมาค่ายแห่งโอกาสอย่างสแมคดาวน์ และชนะ 6 เส้าจากการช่วยเหลือของเดอะซิงห์บรอเธอส์ได้สิทธิ์ชิงแชมป์ WWEครั้งแรกกับแรนดี ออร์ตันในแบ็กแลช (2017) และสามารถคว้าแชมป์ได้แบบช็อคโลก ทำให้เป็นคนเชื้อสายอินเดียคนแรกที่เป็นแชมป์ WWE ก่อนเสียให้เอเจ สไตส์จบการครองแชมป์ 170 วัน ในแคลชออฟแชมเปียนส์ (2017)มาฮาลไม่สามารถคว้าแชมป์คืนจากเอเจได้ ในเรสเซิลเมเนีย ครั้งที่ 34ได้คว้าแชมป์ยูเอสสมัยแรกในแมตช์ 4 เส้า 16 เมษายน 2018 ได้ย้ายมาสังกัดรอว์พร้อมแชมป์ยูเอสแต่ก็เสียแชมป์ให้เจฟฟ์ ฮาร์ดีทันทีหลังครองได้ 8 วัน ต่อมาได้เปิดศึกกับโรแมน เรนส์และก็แพ้ให้เรนส์ในมันนีอินเดอะแบงก์ (2018) ในเดือนเมษายน 2024 มาฮาลได้ออกจาก WWE อีกครั้ง

 ชีวิตส่วนตัว 
Dhesi เป็นปัญจาบจัทซิกแต่กำเนิด สามารถพูดภาษาปัญจาบและภาษาอังกฤษได้ เขาเป็นหลานชายของนักมวยปล้ำ Gama Singh ซึ่งถือเป็นตำนานฝ่ายอธรรมใน Stampede Wrestling ยุคดั้งเดิมและปล้ำทั่วโลกและปรากฏตัวสั้นๆกับ WWF (World Wrestling Federation หรือ WWE ในปัจจุบัน) Dhesi จบปริญญาด้านธุรกิจด้านการสื่อสารและวัฒนธรรมจากมหาวิทยาลัยของแคลกะรี

สมาชิกสภานิติบัญญัติแห่งรัฐแอลเบอร์ตาสำหรับคัล-ชอว์เกรแฮมซูชาได้จัดทำเอกสารสามฉบับก่อนการประชุมสมัชชาขอแสดงความยินดีอย่างเป็นทางการกับเขาในการคว้าแชมป์ WWE

Dhesi เป็นเพื่อนกับแชมป์นักกีฬามวยปล้ำสมัครเล่นและนักสู้ UFC Arjan Bhullar

ในเดือนตุลาคม 2019 มาฮาลได้รับการรับรองจาก Jagmeet Singh สำหรับนายกรัฐมนตรีแคนาดา

 แชมป์และรางวัล 

 All-Star Wrestling
 ASW Tag Team Championship (1 time) – with Gama Singh Jr.
 Continental Wrestling Entertainment
 CWE Heavyweight Championship (1 time)
 Prairie Wrestling Alliance
 PWA Canadian Tag Team Championship (1 time) – with Gama Singh Jr.
 PWA Heavyweight Championship (2 times)
 Pro Wrestling Illustrated
 Most Hated Wrestler of the Year (2017)
 Most Improved Wrestler of the Year (2017)
 Ranked No. 14 of the top 500 singles wrestlers in the PWI 500 in 2018
 Rolling Stone
 Comeback of the Year (2017)
 Stampede Wrestling
 Stampede Wrestling International Tag Team Championship (2 times) – with Gama Singh Jr.
Wrestling Observer Newsletter
Most Overrated (2017)
 WrestleCrap
 Gooker Award (2017) – 
 WWE
 WWE Championship (1 time)
 WWE United States Championship (1 time)
 WWE 24/7 Championship (2 times)

 อ้างอิง 

 แหล่งข้อมูลอื่น 


 Raj Singh 's Inoki Genome Federation profile 

หมวดหมู่:นักมวยปล้ำอาชีพชาวแคนาดา
หมวดหมู่:ชาวแคนาดาเชื้อสายอินเดีย